Üldkohtu (kolmas koda) 22. mai 2012. aasta otsus – Sviluppo Globale vs. komisjon
(kohtuasi T‑6/10)
Teenuste riigihanked – Hankemenetlus – Kosovo tolli‑ ja maksuametile tugiteenuste pakkumine – Pakkuja pakkumuse tagasilükkamine – Vaidlustamatu akt – Kinnitav akt – Vastuvõetamatus – Dokumentidega tutvumine – Määrus (EÜ) nr 1049/2001 – Hankemenetlust puudutavad dokumendid – Dokumentidega tutvumise osaline keelamine – Kolmandate isikute ärihuve kaitsev erand – Ebapiisav põhjendus
1.                     Tühistamishagi – Füüsilised või juriidilised isikud – Õigus esitada hagi – Hankemenetlus – Tellija otsus, mille adressaat on pakkumuse esitanud konsortsium, millel puudub iseseisev õigusvõime – Konsortsiumi liikmeks oleva ettevõtja hagi – Vastuvõetavus (ELTL artikli 263 neljas lõik (vt punkt 19)
2.                     Tühistamishagi – Hagi varasemat ettenähtud tähtaja jooksul vaidlustamata otsust kinnitava otsuse peale, millega kinnitatakse varasem otsus, mida ei ole tähtaegselt vaidlustatud – Vastuvõetamatus – Kinnitava otsuse mõiste – Varasema otsuse läbivaatamine taotluse alusel, milles on esitatud uusi ja sisulisi asjaolusid – Välistamine (vt punktid 22–24)
3.                     Euroopa Liit – Institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Kohustuslikud erandid – Taotleja erilise huvi arvesse võtmine – Välistamine (Euroopa Parlamendi ja nõukogu määrus nr 1049/2001, artikli 2 lõige 1, artikli 4 lõiked 2 ja 3) (vt punktid 52–55)
4.                     Euroopa Liit – Institutsioonid – Üldsuse õigus tutvuda dokumentidega – Määrus nr 1049/2001 – Eesmärgid – Võimalikult laia juurdepääsu põhimõte – Dokumentidega tutvumise põhimõttest tehtavate erandite kitsas tõlgendamine – Proportsionaalsuse põhimõtte järgimine (Euroopa Parlamendi ja nõukogu määrus nr 1049/2001) (vt punkt 65)
5.                     Euroopa Liit – Institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Kitsas tõlgendamine ja kohaldamine – Otsustamisprotsessi kaitse – Ulatus – Hindamiskomitee poolt hankemenetluses koostatud dokumendid – Hõlmamine – Läbipaistvuse põhimõttest tulenev avalikustamiskohustus – Puudumine (Euroopa Parlamendi ja nõukogu määrus nr 1049/2001, artikli 4 lõige 3) (vt punktid 78–81, 88)
6.                     Euroopa Liit – Institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid –Dokumentide avalikustamist õigustav ülekaalukas üldine huvi – Eristamine läbipaistvuse põhimõttest (Euroopa Parlamendi ja nõukogu määrus nr 1049/2001, artikli 4 lõiked 2 ja 3) (vt punkt 86)
Ese
Esiteks nõue tühistada komisjoni 10. novembri 2009. aasta otsus, millega komisjon lükkas tagasi selle konsortsiumi esitatud pakkumuse, mille liikmete hulka kuulub ka hageja, hankemenetluses EuropeAid/127843/D/SER/KOS, mis puudutab Kosovo tolli‑ ja maksuametile tugiteenuste pakkumist (ELT 2009/S 4‑003683), ja teiseks nõue tühistada komisjoni 26. novembri 2009. aasta otsus, millega keelduti võimaldamast konsortsiumile juurdepääsu kõnealuse hankega seotud dokumentidele.
Resolutsioon
1.
Jätta hagi vastuvõetamatuse tõttu rahuldamata osas, milles see on esitatud Euroopa Komisjoni 10. novembri 2009. aasta otsuse peale, millega komisjon lükkas tagasi selle konsortsiumi esitatud pakkumuse, mille liikmete hulka kuulub ka hageja, hankemenetluses EuropeAid/127843/D/SER/KOS, mis puudutab Kosovo tolli‑ ja maksuametile tugiteenuste pakkumist.
2.
Tühistada komisjoni 26. novembri 2009. aasta otsus selle hankemenetlusega seotud teatud dokumentidega tutvumise kohta niivõrd, kui sellega keelatakse tutvuda avaldatud hindamisaruandes hindamiskomitee poolt antud hinnetega, nagu need on välja toodud selle aruande lehekülgedel 3–5.
3.
Jätta hagi ülejäänud osas rahuldamata.
4.
Jätta hageja nõue menetlustoimingute tegemise kohta rahuldamata.
5.
Mõista kolm neljandikku komisjoni põhikohtumenetlusega seotud kuludest välja Sviluppo Globale GEIE‑lt, kes ühtlasi kannab ise enda kohtukulud selles menetluses. Jätta üks kolmandik komisjoni põhikohtumenetlusega seotud kuludest tema enda kanda.
6.
Mõista ajutiste meetmete kohaldamise menetlusega kohtuasjas T‑6/10 R seotud kõik kohtukulud välja Sviluppo Globalelt.